钦定古今图书集成/历象汇编/庶征典/第018卷 > 《天元玉历》 > 《日旁杂气篇》
## 钦定古今图书集成/历象汇编/庶征典/第018卷 > 《天元玉历》 > 《日旁杂气篇》

事有异常，杂出日旁。“重抱两珥兮人主喜，四珥两抱
兮子孙昌。”“三抱两珥，是谓太和”，而喜庆。一抱一背，名
为“破。走而乖张。”背而玦，大臣反叛。冠而珥，人主吉祥。
戴珥并出，天子有子孙之庆，冠缨俱见，善人出。南北
之邦，叛逆皆除。冠纽两珥，福禄并降。抱珥重光，二背
一直，大臣谋欲自立。“一抱两珥”，至尊喜，且为常。戴而
冠，至尊有喜。珥而戴，天下和平。君若私幸奸臣，则日
冠而纽。后宫将有喜事，则日珥而缨。冠珥而背杂于
中，主将乱国。背玦而直交于内，臣欲邪行。直少背多，
谋自立者必矣。抱多直少，欲有立者，无成。两敌相当，
日旁杂见，有抱者，宜从抱而击，无抱者，当顺虹而战。